[{"text_idx": "#000003", "text": "Loe katkendit jaapani kirjandusklassikast \"Vana bambuseraiduri lugu\""}, {"text_idx": "#000004", "text": "\"Vana bambuseraiduri lugu\" Autor/allikas: Loomingu Raamatukogu"}, {"text_idx": "#000005", "text": "Loomingu Raamatukogus ilmus jaapani kirjandusklassika \"Vana bambuseraiduri lugu\", mille on klassikalisest jaapani keelest to\u0303lkinud ja kommentaaridega varustanud Alari Allik. Kultuuriportaalist saab lugeda teosest katkendit."}, {"text_idx": "#000006", "text": "Keegi ei tea, kui vana on jaapani lugu vanast bambuseraidurist, kes u\u0308hel heal pa\u0308eval metsast helendava kuuprintsessi leiab. Murasaki Shikibu \"Genji loos\" (1008) nimetavad o\u0303uedaamid seda tunnustavalt ko\u0303ikide jutustuste esiisaks, kuid neiu ka\u0308itumine ta\u0308htsate kosilastega \u2013 no\u0303unike, ministrite ja keisriga \u2013 ei leia nende hulgas heakskiitu."}, {"text_idx": "#000007", "text": "Jutuvestjad on seda kunstmuinasjuttu ajast aega publiku huvide ja\u0308rgi kohandanud. Sa\u0308ilinud anonu\u0308u\u0308msetest tekstivariantidest on na\u0308ha, et vastavalt jutuvestja kujutlusvo\u0303imele ja kuulajate ootustele muutub nii kosilaste arv kui ka nende u\u0308lesannete iseloom. See traditsioon ja\u0308tkub ka ta\u0308napa\u0308eval. Kon Ichikawa ulmefilm \"Printsess kuult\" (1987) ja Isao Takahata anime \"Printsess Kaguya lugu\" (2013) lisavad iidsele jutustusele uusi to\u0303lgendusvo\u0303imalusi. See on lugu, millel pole algset kuju ega autorit; lugu, mis su\u0308nnib igal jutustamisel uuesti."}, {"text_idx": "#000008", "text": "Raamatu lo\u0303pus on to\u0303lkija Alari Alliku saateso\u0303na, mis tutvustab \"Vana bambuseraiduri loo\" ajaloolist tausta ja avab loos leiduvaid motiive jaapani kirjandustraditsiooni valguses."}, {"text_idx": "#000009", "text": "Raamatu illustratsioonidena on kasutatud \"Bambuseraiduri loo pildirullie\", mis pa\u0308rit 17. sajandist."}, {"text_idx": "#000010", "text": "Ennevanasti elas u\u0308ks vana bambuseraidur. Ta ka\u0308is muudkui ma\u0308eno\u0303lvadel bambust raiumas ja valmistas sellest mitmesuguseid esemeid. Tema nimi oli Sakaki no Miyatsukomaro. Kord avastas ta u\u0308he bambuseridva, mis altpoolt helendas. Ha\u0308mmeldunult astus ta la\u0308hemale ja ma\u0308rkas, et valgust kiirgab toru sisemusest. Seal varjas end armas ko\u0303igest kolme sun'i pikkune tu\u0308druk. Vanamees lausus: \"Et ma leidsin su bambuse seest, mida ma iga pa\u0308ev hommikust o\u0303htuni raiumas ka\u0308in, on ku\u0308llap ma\u0308rk sellest, et pean sind lapseks vo\u0303tma.\" Ta to\u0303stis tillukese olendi oma peopessa, viis koju ja lasi oma naisel teda kasvatada. Laps oli imearmas. Ta oli nii pisike, et nad otsustasid teda korvis hoida."}, {"text_idx": "#000011", "text": "Pa\u0308rast seda juhtus alatihti, et vana bambuseraidur leidis bambust raiudes ritvade seest kuldmu\u0308nte. Nii sai temast peagi jo\u0303ukas mees. Eide ja taadi hoole all sirgus tu\u0308druk iga pa\u0308evaga suuremaks. Kolme kuu mo\u0308o\u0308dudes oli ta juba pa\u0308ris ta\u0308iskasvanud inimese mo\u0303o\u0303tu. Nu\u0308u\u0308d korraldati juuste u\u0308lespo\u0303imimise pidustused, talle tehti kena soeng ja pandi selga pikk sabaseelik."}, {"text_idx": "#000012", "text": "Vanemad ei lasknud teda hetkekski magamisruumi kardina tagant va\u0308lja, muudkui hellitasid ja hoidsid teda. Tu\u0308tarlapsest oli saanud kauni- tar, kellele maailmas vo\u0303rdset ei leidunud \u2013 tema sa\u0308ra ta\u0308itis ka maja ko\u0303ige pimedamad sopid. Teinekord, kui vanamees end sandisti tundis, piisas, kui ta vaatas oma imekaunist tu\u0308tart ja ko\u0303ik tema mured ja kurjad mo\u0303tted haihtusid."}, {"text_idx": "#000013", "text": "Juba pikemat aega ei olnud bambuseraidur pidanud bambust raiuma. Temast oli saanud mo\u0303juvo\u0303imas mees. Kuna laps oli nu\u0308u\u0308d juba suureks saanud, kutsuti Mimuroto kandist pa\u0308rit Imbe no Akita6, et too neiule nime annaks. Akita pani talle nimeks printsess Nayotake no Kaguya7. Seeja\u0308rel tantsiti ja pidutseti kolm pa\u0308eva u\u0308htejutti. Meelelahutusi oli musttuhat. Kutsuti kohale mehi igast seisusest, kes proovisid u\u0308ksteist pillima\u0308ngus u\u0308le trumbata."}, {"text_idx": "#000014", "text": "Ko\u0303ik selle ilma ko\u0303rget ja madalat pa\u0308ritolu mehed olid kaunitarist ainult kuulujutte kuulnud ning vaevasid lakkamatult pead sellega, kuidas teda pa\u0308riselt endale saada, kuidas teda oma silmaga na\u0308ha saada. Aia taga ja va\u0308rava ees luurasid igasugu mehed, kes soovist silmata seda, mida isegi maja elanikele no\u0303ndasama lihtsalt na\u0308ha polnud antud, ei suutnud o\u0308o\u0308selgi rahulikult uinuda, vaid hiilisid o\u0303htuha\u0308maruses va\u0308lja, uuristasid saviaia sisse auke ja piilusid sealt sisse. Sellest ajast peale kutsutaksegi kosjas ka\u0308imist \"o\u0308o\u0308tro\u0308o\u0308pamiseks\"."}, {"text_idx": "#000015", "text": "Auva\u0308a\u0308rsele inimesele sobimatutes kohtades ekslemisest ei paistnud ka suuremat kasu olevat. Kui mo\u0303ni mees prooviski perekonnaliikmete ka\u0308est midagi va\u0308lja uurida, ei saanud ta enamasti mingit selget vastust. Printse, kes ei suutnud kuidagi maja juurest lahkuda, ning veetsid seal aega hommikust o\u0303htuni ja o\u0303htust hommikuni, oli parajalt palju. Kuid leidus ka va\u0308hem keevalisi mehi, kes jo\u0303udsid arusaamisele, et asjatu on niisama maja u\u0308mber hulkuda. Nad lo\u0303id viimaks ka\u0308ega ega tulnudki enam kohale."}, {"text_idx": "#000016", "text": "Teiste hulgas paistsid silma viis meest, keda peeti to\u0303elisteks tunde- inimesteks. Nemad suutsid mo\u0303elda u\u0308ksnes printsessist ja veetsid tema kodu la\u0308hedal ko\u0303ik oma pa\u0308evad ja o\u0308o\u0308d. Need olid prints Ishizukuri, prints Kuramochi, paremminister Abe no Mimuraji, suurno\u0303unik O\u0304tomo no Miyuki ja keskno\u0303unik Isonokami no Marotari."}, {"text_idx": "#000017", "text": "Neil oli kombeks jahtida kirglikult iga naist, kes juhtus teistest millegi poolest veidi kenam olema, mis siis veel ra\u0308a\u0308kida kaunist Kaguyast, kelle puhul mehed kaotasid igasuguse enesevalitsuse: nad ei so\u0308o\u0308nud enam suuta\u0308itki ja hulkusid lakkamatult neiu maja u\u0308mber, kuigi ko\u0303igile oli ilmselge, et ega sest sihitust luusimisest mingit suuremat kasu pole. Nad kirjutasid ja saatsid talle tunnetest no\u0303retavaid kirju, kuid vastust ei saanud kunagi. Nad lo\u0303id uhkeid armastuslaule, aga ko\u0303ik see oli asjata. Talvekuude pakasele ja suvekuude lo\u0303o\u0303mavale pa\u0308ikesepaistele vaatamata ei ja\u0308tnud nad u\u0308htki pa\u0308eva tema juures ka\u0308imata."}, {"text_idx": "#000018", "text": "Viimaks kutsusid nad bambuseraiduri va\u0308lja ja no\u0303udsid u\u0308ksteise vo\u0303idu: \"Anna oma tu\u0308tar mulle naiseks!\" Nad ho\u0303o\u0303rusid palveks kokku seatud ka\u0308si agarasti vastamisi, aga vanamees ei andnud ja\u0308rele: \"See laps pole minu liha ega veri, ta ei allu paraku minu tahtele.\" Mo\u0308o\u0308dusid kuud ja pa\u0308evad. Meestel ei ja\u0308a\u0308nud muud u\u0308le, kui tu\u0308hjade ka\u0308tega koju tagasi vantsida. Su\u0308da igatsusest lo\u0303hkemas, palusid nad ku\u0308ll jumalaid, ku\u0308ll buddha'sid, et keegi neid ometi kord lo\u0303pututest piinadest vabas- taks, kuid palavad tunded ei tahtnud ikka jahtuda. \"Ei vo\u0303i ju olla, et nad teda mehele ei panegi?\" mo\u0303tlesid nad ja otsustasid teha veel u\u0308he meeleheitliku katse na\u0308idata u\u0308les oma vankumatut tahtekindlust."}, {"text_idx": "#000019", "text": "Kui vanamees seda na\u0308gi, u\u0308tles ta printsess Kaguyale: \"Mu armas budasarnane tu\u0308tar, kes sa oled ilmselgelt inimkujul meie hulka ilmu- nud ebamaine olend, mis o\u0303igust oli minul sinusugust neiut suureks kasvatada vo\u0303i sulle nu\u0308u\u0308d u\u0308lepea mingit no\u0303u anda, aga kuula palun vana mehe so\u0303nad a\u0308ra.\" \u2013 \"Miks sa niimoodi ra\u0308a\u0308gid! Pole vaja mind mingiks ebatavaliseks olendiks pidada. Hoolimata oma pa\u0308ritolust pean ikkagi just sind oma isaks.\" \u2013 \"Seda on ro\u0303o\u0303m kuulda,\" kostis vanamees. \"Olen juba u\u0308le seitsmeku\u0308mne aasta vana ja keegi ei tea, kas mul tuleb siitilmast lahkuda ta\u0308na vo\u0303i homme, nii et pean sulle u\u0308he asja selgeks tegema: siin maailmas on kombeks, et mehed abielluvad naistega ja naised meestega. Siis kasvab pere suuremaks. Mis mo\u0303tet oleks inim- elul ko\u0303ige selleta?\" Printsess oli u\u0308llatunud: \"Miks ma peaksin midagi sellist tegema?\" \u2013 \"Sa oled inimese kuju vo\u0303tnud ku\u0308ll ainult ajutiselt, aga praegu on sul ju naise keha,\" u\u0308tles vanamees. \"Kuniks mina veel surnud pole, vo\u0303id sa u\u0308ksi olla, aga mis saab edasi? Need mehed on kuid ja aastaid oma truudust to\u0303estanud \u2013 kuula nad a\u0308ra ja vali nende hulgast u\u0308ks va\u0308lja!\" Printsess aga ku\u0308sis: \"Kuidas olla kindel, et ma ei pea hiljem oma valikut kahetsema? Kui keegi neist vo\u0303tab mind naiseks, teadmata, et ma polegi nii ilus, kui ta kuulujuttude ja\u0308rgi usub, siis vo\u0303ib ta hiljem hakata truudust murdma. Olgu tegu nii va\u0308geva mehega kui tahes, ma ei saa temaga abielluda enne, kui olen veendunud tema tunnete siiruses.\" Vanamees oli pa\u0308ri: \"Selle peale mo\u0303tlesin tegelikult isegi, aga kuidas selgitada va\u0308lja, kes neist on va\u0308a\u0308riline sinu kaasaks saama? Ko\u0303ik nad paistavad olevat ja\u0308a\u0308gitult sulle pu\u0308hendunud.\" Kaguya vastas: \"Ega ma no\u0303uagi teab mis erakordseid tundeid enda vastu. Piisab natukesest. Kuna ko\u0303ik viis kosilast paistavad oma kavatsustes u\u0308htmoodi siirad olevat, tuleb mingil moel kindlaks teha, kelle armastus on teiste omast tugevam. Seepa\u0308rast palungi endale tuua mo\u0303ned erakordsed esemed, mis on kosilase tunnete to\u0303estuseks. Kes u\u0308lesandega toime tuleb, sellega ma abiellungi. Anna neile palun minu otsusest teada, kui nad ja\u0308lle siia tulevad.\" \u2013 \"See on hea plaan,\" oli vanamees no\u0303us."}, {"text_idx": "#000020", "text": "Pa\u0308ikeseloojangul tulid mehed ja\u0308lle kokku. Nad vo\u0303istlesid u\u0308ksteisega oma oskustes: u\u0308ks ma\u0308ngis flo\u0308o\u0308ti, teine etles luuletust, kolmas u\u0308mises viisijuppi, neljas vilistas, viies aga tagus lehvikuga ru\u0308tmi. Siis tuli majast va\u0308lja vanamees, kes lausus: \"Ta\u0308nan teid ko\u0303iki kogu su\u0308damest, et olete vo\u0303tnud vaevaks aastaid ja kuid ku\u0308lastada meie tagasihoidlikku taret. U\u0308tlesin a\u0308sja Kaguyale, et kuna keegi meist ei tea, kauaks mulle veel elupa\u0308evi on antud, tuleks peigmees kiiremas korras va\u0308lja valida. Printsess oli no\u0303us, aga arvas, et kuidagi tuleb va\u0308lja selgitada, kes kosilaste hulgas teistest u\u0308le on. Selleks otsustas Kaguya anda igau\u0308hele u\u0308lesande, ja kes u\u0308lesande ta\u0308idab, sellega on ta no\u0303us abielluma.\" Bambuseraidur ja\u0308tkas:"}, {"text_idx": "#000021", "text": "\"Mulle tundub see pa\u0308ris hea plaan, sest siis ei tunne keegi, et teda koheldi ebao\u0303iglaselt.\" Ko\u0303ik viis meest pidid no\u0303ustuma, et tegu on to\u0303esti igati va\u0308a\u0308rt mo\u0303ttega. Vanamees la\u0308ks sisse ja ra\u0308a\u0308kis printsessile nende no\u0303usolekust."}, {"text_idx": "#000022", "text": "Printsess Kaguya andis seepeale vanamehele teada u\u0308lesanded: \"Prints Ishizukuri toogu mulle Buddha almusekauss. Prints Kuramochi mingu kaugel idamere keskel asuvale Ho\u0304rai ma\u0308ele. Seal kasvab suur puu, millel on ho\u0303bedast juured, kuldne tu\u0308vi ja viljadeks pa\u0308rlid. Murdku ta mulle sellelt puult u\u0308ks oks. Ja\u0308rgmine mees vo\u0303iks mulle Hiinast tuua tuleroti nahast tehtud ru\u0308u\u0308. Suurno\u0303unik O\u0304tomo u\u0308lesandeks on vo\u0303tta viieva\u0308rviline kalliskivi draakoni kaelalt. Keskno\u0303unik Ishinokami aga leidku pa\u0308a\u0308supesast merekarbikujuline amulett, mis tagab kerge su\u0308nnituse.\" Vanamees oli ha\u0308mmeldunud: \"Need on ku\u0308ll liiga rasked u\u0308lesanded. Siit riigist pole neid asju vo\u0303imalik leida. Kuidas ma ku\u0308ll neile u\u0308lesanded teatavaks teen!\" \u2013 \"Minu meelest pole siin midagi, mis neile u\u0308le jo\u0303u vo\u0303iks ka\u0308ia,\" u\u0308tles Kaguya. \"No kui sa nii arvad, eks ma siis ra\u0308a\u0308gin meestele a\u0308a\u0308ri-veeri a\u0308ra, mida neilt oodatakse,\" vastas vanamees."}, {"text_idx": "#000023", "text": "Seeja\u0308rel andiski bambuseraidur u\u0308lesanded kosilastele teada. Printsid ja teised u\u0308likud nurisesid kibestunult: \"Samaha\u0308sti oleks ta vo\u0303inud meile o\u0308elda, et a\u0308rge enam kunagi oma jalga siia to\u0303stke,\" ja la\u0308ksid pahaselt"}, {"text_idx": "#000025", "text": "Loe u\u0308ht lugu Felisberto Herna\u0301ndeze kogumikust \"U\u0308leujutatud maja ja teisi jutte\""}, {"text_idx": "#000027", "text": "Maarja Kangro: vahel on mo\u0303ni raamat nii halb, et sisemiselt tahaks nutta"}, {"text_idx": "#000029", "text": "Selgusid kultuurkapitali kirjanduse sihtkapitali aastaauhindade nominendid"}, {"text_idx": "#000031", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000032", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000036", "text": "Vano Allsalu: abstraktne va\u0308ljendusviis on oluliselt vanem kui figuratiivne"}, {"text_idx": "#000038", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000039", "text": "Fredi: kui esimesed lood kirjutasin, oli selge, et ega ma midagi muud ei viitsi teha kui muusikat"}, {"text_idx": "#000040", "text": "Liis Nimik: tahtsin, et \"Pa\u0308ikeseaja\" kaasrez\u030cisso\u0308o\u0308r oleks juhus"}, {"text_idx": "#000043", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000045", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000047", "text": "Pille Kaisel: elu maal ei tohiks olla muinasjutt, vaid reaalsus"}, {"text_idx": "#000049", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000051", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000054", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000057", "text": "U\u0308levaade. Aasta parimad lood 2022"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]